
Kam Kalėdos, o kam bėdos 


Labai senas paprotys mūsų krašte 
yra per Kalėdas paleisti namo metinius 
samdinius — vaikinus ir merginas. Pie- 
mens paleidžiami dažniausiai per Visų 
Šventę, bet kai kada ir per Kalėdas. 
Todėl daugeliui ūkininkų Kalėdos yra 
ne tiktai džiaugsmo ir poilsio šventės, 
bet kartu ir nemažo susirūpinimo die- 
nos. Ypač tiems ūkininkams jos yra 
nemalonios, kurie neturi kuo samdinių 
apmokėti. Kiti ūkininkai, kad ir turė- 
dami iš ko mokėti, stengiasi visokiais 
būdais išsisukinėti, atsiprašinėti, kad 
samdinys palauktų savo užmokesčio 
arba duoda jam menkesnius grūdus ar 
kitus produktus, kuriais samdinio alga 
buvo sutarta mokėti. 


Visame mūsų krašte dar nuo seno- 
vės yra užsilikęs paprotys samdiniams 
mokėti savo ūkio gaminiais. Ypač po 
Didžiojo karo tas paprotys dar labiau 
atgijo ir įsigalėjo. Mat, pokariniais lai- 
kais pinigų kursas dažnai keisdavosi, 
todėl jokiu būdu negalima būdavo sam- 
dinių algų sutarti pinigais, nes visada 
samdiniai turėdavo nukentėti arba at- 
siskaitant kildavo labai daug nesusipra- 
timų tarp darbdavio ir samdinio. Todėl 
geriau buvo samdirių algas nustatyti 
javų pūdais, vilnų svarais ir t.t. Tačiau 
ir šių produktų kainos dažnai svy- 
ruoja 50—1009/, ir todėl esti vieną kartą 
nuskriaustas darbininkas, kitą kartą darb 
davys. Kai javų kainos labai papinga, 
tai pralaimi samdinys, o kai pabrang- 
sta — darbdavys. Mūsų krašte samdi- 
nio alga dažniausiai sutariama ir sumo- 
kama ne vienu kuriuo savo ūkio pro- 
duktu, bet keletu iškart. Pavyzdžiui, 
švenčioniškiuose algos pagrindą suda- 
ro rugių grūdai. Be to, dar samdiniui 
duodama linų, vilnų, kailiniai, nauji ba- 
tai ir t.t. Gardino apskrityje be aukščiau 
suminėtų gaminių samdiniams dar mo- 
kama ir miško medžiaga: malkomis, 
rąstais, trobai pasistatyti ir t.t. 

Išmokant samdiniams algas savo 
ūkio gaminiais, labai dažnai kyla smar- 
kių ginčų ir atsiranda daug neapy- 
kantos tarp ūkininkų — darbdavių ir 
samdinių šeimų. Cia dažnai gali pa- 
sireikšti samdytojų nesąžiningumas, 
noras nuskriausti samdinį, duodant jam 
tyčia parinktus blogiausius grūdus ar 
kitus produktus, kuriais buvo sulygtas 
užmokesnis. Dar dažniau samdiniai sten- 
giasi išnaudoti buvusį savo šeimininką, 
Visokiais būdais spirdamiesi, kad jiems 
pridėtų daugiau algos, arba kad grūdai 


ar linai negeri ir t. t. Dažnai ūkininkai 
neapsikęsdami tų- priekaištų ir šmei- 
žiančių juos kalbų, dėl šventos ramy- 
bės, išleisdami samdinius, prideda jiems 
kiek algos, jeigu turi iš ko pridėti arba 
duoda dovanų. 

Visoje apylinkėje apšmeižtas ūkjnin- 
kas, kad neva blogai samdinį maitiNas, 
labai sunkiai verčiąs dirbti, neduodąs 
išsimiegoti, ar blogais produktais su- 
mokąs algą, kitais metais negali gauti 
samdinio, nebent daug brangiau jam 
sumokėtų, nes visi tų namų bijosi ir 
nenori eiti pas tokį ūkininką tarnauti, 
Samdiniai, žinodami tą ūkininkų—darb- 
davių silpnybę, dažnai juos išnaudoja, 
norėdami kuo daugiausia išspausti iš bu- 
vusio savo šeimininko algos. Jeigu šei- 
mininkas nesiduoda terorizuojamas ar 
šantažuojamas, tai jam dažnai be liu- 
dytojų pagrasoma užmušti ar sudeginti. 
Toki kraštutiniški grasinimai, tiesa, yra 
reti, bet pasitaiko. 


Bloguoju išsiskyręs samdinys su 
savo šeimininku taip pat negali apsi- 
džiaugti, kad ir daugiau iškaulinęs al- 
gos. Nes kitais metais pas tą šeimininką 
teiraujasi apie tarnavusį pas jį samdinį 
kiti ūsininkai, kurie samdosi sau vaiki- 
nus. Žinoma, šiuo atveju labai daug 
pareina to samdinio opinija nuo to, 
kaip šeimininkas ją nušviečia. Todėl 
blogi bernai ar mergos vėliau niekur 
savo apylinkėje negali gauti nei gero 
šeimininko, nei geros algos. 


Kalėdų antroji diena pas kai kuriuos 
ūkininkus dažnai virsta aštrių derybų ir 
pykimosi diena su samdinių šeimomis, 
išiskaitant su samdiniais, baigus visų 
metų tarnystę. Kiek tada esti kalbų ir 
liežuviavimo, o dažnai neapseinama ir 
be barnių. Dar kai kur net pusė so- 
džiaus sukviečiama liudytojais ir taikin- 
tojais. Taigi blogiausios yra tos išsiskai- 
tymo dienos. Jos ūkininkui darbdaviui 
reikia dažnai, kaip kokią. sunkią ligą, 
persirgti, Tai dar gerai, jei to ūkininko 
yra pilni aruodai, bet jeigu pasitaiko 
blogi metai, nederlius, tai kas tada. Tuo 
atveju ūkininkas turi visus savo geruo- 
sius pažįstamus po kelius kartus apeiti, 
lyg išmaldos prašydamas, kad jam pas- 
kolintų grūdų ar pinigų  samdiniui su- 
mokėti. Tokiam ūkininkui Kalėdos, tai 
tikra bėda. į 

Kad nebūtų tiekos skriaudų tarp 
darbdavių ir samdinių ir kad nebūtų to 
pykčio ir graižymųsi nedovanoti, reikia 


daugiau geros valios parodyti darbda- 
viams ir samdiniams. Negalima vieniems 
kitų skriausti ir išnaudoti, nes tai biau- 
rus, nežmoniškas darbas. Be to, jis nė 
vienai pusei neišeina į naudą, kaip jau 
aukščiau buvo minėta. 

Ūkininkas darbdavys, tai nėra fabri- 
kantas darbdavys, kuris dažnai esti gė- 
rybių pertekęs ir pritrūksta pasaulyje 
vietos, kur galėtų laiką smagiau pra- 
leisti, tuo tarpu, kai jo darbininkai, sun- 
kiai dirbdami, skursta blcgiausiose są- 
lygose. 

Mūsų krašte ūkininkai, kurie turi po 
10—20 ha žemės, o turi mežas šeimas, 
dažnei yra priversti samdytis nuolatinius 
sa.ndinius. Bet tas nė kiek nereiškia, 
kad tas ūkininkas, pasisamdęs vaikiną 
(berną) ar mergina, pats nieko nedirbtų. 
Bet jis pats dažniausia yra prapuolęs 
darbe ir nemato jokios laisvos nuo dar- 
bo valandėlės ir šventadienieis. O kiek 
jis pats naudojasi darbo vaisiais, tepa- 
sako tas faktas, kad dažnai ir samdi- 
niui neturi iš ko sumokėti algos, kad ir 
geriausius norus turėtų. Tada jis turi 
lysti į skolą arba pats turi skursti, kad 
sutaupytų kiek pinigų skoloms išmokėti. 
Tokių ūkininkų - darbdavių negalima per 
daug samdiniams išnaudoti Nes dažnai 
samdiniai esti daug geresnėje padėtyje, 
nei tie jų šeimininkai, 

Bet taip pat nevalia ir šeiminin- 
kams— ūkininkams išnaudoti savo sam- 
dinių. Nes tie žmonės labai sunkiai dirba 
per visus metus, dažnai namie neturė- 
dami nieko kita, išskyrus dideles šei- 
mas, kurias jie tik ir išpeni, 

Ūkkininko—darbdavio atsiskaitymas 
su samdiniu visais atžvilgiais turi būti 
teisingas, net ir tuo atveju, kai tų ar 
kitų produktų kainos atpigo ar pabran- 
go, kuriais buvo sulygta alga samdiniui 
sumokėti. Tada reikia stengtis nuskriaus- 
tajai pusei atsiteisti (išsimokėti) teisin- 
gai, padidinant ar sumažinant tų pro- 
duktų kiekį. 

Vis dėlto, sutariant samdinio algą 
grūdais, reikia ją apskaičiuoti sutarimo 
dieną ir pinigais. Tada papigus grū- 
dams pabaigoje metų, bus galima leng- 
viau apskaičiuoti, kiek grūdų reikia 
samdiniui pridėti, kad jis nesijaustų nu- 
skriaustas. 

Daugiau geros valios, sąžiningumo 
ir artimo meilės per Kalėdas— pašalins 
visus nesusipratimus tarp darbdavių ir 
samdinių, o ir pačios Kalėdų šventės 
bus malonesnės ir linksmesnės, M. C. 

ŪKININKAS 


UKIŠKOS NAUJIENOS 


LIETUVOS VALSTYBĖJE 


Lietuvos jūrų prekybos laivynas 


Tuojau po Klaipėdos prijungimo prie 
Lietuvos buvo pradėtas kelti ir svar- 
styti klausimas apie jūros prekybos lai- 
vyno steigimą. Šis klausimas buvo svar- 
bus ir reikšmingas. Lietuva turėjo uostą, 
bet neturėjo savo laivyno. O jis buvo 
labai reikalingas, nes didesnioji eks- 
porto dalis ėjo j užsienius jūromis 
per Klaipėdą. Zinoma, turint savo uostą, 
nesunku surasti laivų, kurie nuvežtų 
prekes į kitas valstybes. Bet už tai rei- 
kia brangiai mokėti. Dėl to pradėta ieš- 
koti priemonių, kaip įsigyti savo pre- 
kinių laivų. Bet jūros laivas, tai ne trau- 
kinys. Jis yra brangus. Be to, dar rei- 
kalingi yra prityrę jūrininkai, kurie sugeba 
laivais plaukioti, juos aptarnauti. Jų irgi 
neturėta. Taigi ir ši spraga reikėjo kaip 
nors užkišti. Vyriausybė šiam reikalui 
lėšų neturėjo. Dėl to visuomenė pra- 
dėjo rūpintis. Būtent, įsisteigė Lietuvos 
Jūrininkų Sąjunga, kuri varė propogan- 
dą už savo laivyno kūrimą. 

O kita organizacija— Moterių Tauti- 
niam Laivynui Remti Draugija pradėjo 
rinkti aukas laivynui steigti. Tačiau pa- 
sirodė, kad tokiu būdu gerų vaisių per 
trumpą laiką nepavyks pasiekti. Dėl to 
pradėta organizuoti bendrovės su kapi- 
talais, kurios sugebėtų nupirkti savo 
lėšomis prekybinius laivus. Jau 1924m. 
įsikūrė Lietuvių Jūros Laivininkystės 
Bendrovė, daugiausia lietuvių ameri- 
kieč ų remiama, kuri įsigijo du nedide- 
lius laivus, pavadinusi vieną Kastyčiu, 
o antrą Jūrate. Bet ši bendrovė netu- 
rėjo visai patyrimo jūros laivyninkystėje, 
o taipgi savųjų jūrininkų laivams aptar- 
nauti. Tie du laivai trumpą savo amžių 
pabaigė labai nelaimingai: „Kastytis“ 
nuskendo, o „Jūratė“ sudužo. Jų žlu- 
gimas pirmiems Lietuvos prekybos lai- 
vyno steigėjams padarė daug nuostolių, 
be to, visus ilgam laikui atgrasino nuo 
užsimojimų deti pastangas ir kapitalus 
į jūrų prekybos laivyną Ir taip pras- 
linko daug metų, kada apie jūros lai- 
vyną buvo tik svajota. Uostas tuo tar- 
pu nuolat tobulėjo, plito, prekių išve- 
žimas ir jvežimas per uostą didėjo. Tas 
prekes vežiojo svetimi laivai. Už per- 
vežimą jiems reikėdavo kasmet sumo- 
kėti daug milijonų litų. Per tą laiką jau 
nemažas būrys lietuviško jaunimo baigė 
užsienių jūrų mokyklose jūrininkystės 
mokslus ir įgijo patyrimo laivų tarny- 
bose. Nežiūrint tų sąlygų savų laivų 
vis dar nebuvo. Bet štai, prieš trejetą 
metų Lietuvos prekybos laivynu susi- 
rūpina trys didžiausios ekonominės įstai- 
gos: Lietūkis, Pienocentras ir Maistas, 
Jos sukuria akcinę „Lietuvos Baltijos 
Lloydo“ bendrovę, kuri dabar jau turi 
3,500.000 litų akcinio kapitalo. Ši ben- 
drovė, sutelkusi didoką kapitalą ir jūri- 
ninkystės žinovus, išaiškino ir ištyrė, 
kokios rūšies laivai labiausiai tinka Lie- 
tuvos jūrų prekybos reikalams. Pripa- 
žinus, kad Lietuvos valstybė, vesdama 
prekybą su daugeliu užsienio valstybių 


ir vežiodama tas prekes nedideliais kie- 
kiais, turi įsigyti daug, bet mažesnių, 
1500—2000 tonų talpos laivų. Pradėta 
tokius laivus pirkti. Pradžioje nupirkta 
trys laivai, o vėliau atsirado jų daugiau. 
Dabar Lietuvos jūrų prekybos laivynas 
turi jau vienuoliką laivų. Visi šie laivai 
plaukioja tarp Klaipėdos ir kitų Baltijos 
ir Europos uostų po Lietuvos vėliava. 
Pernai vien tiktai Lietuvos Baltijos Lloy- 
do 6 prekybos laivai pervežė tiek pre- 
kių, už kurių transportą svetimiems lai- 
vams būtų tekę sumokėti daugiau, kaip 
2.000.0 O litų. Taigi bendrovė turėjo 
gražaus pelno. Bet čia reikia priminti, 
kad pernai savais laivais pervežta tiktai 
dešimtoji dalis tu prekių, kurias Lietu= 
va iš užsienių atsiveža ir išveža. Taigi 
Lietuvai reikėtų turėti mažiausiai 50 
laivų, kad jie galėtų aptarnauti visą 
Lietuvos valstybės užsienio prekybą. 
Prie tokio skaičiaus laivų ir einama. Ar- 
timiausiais metais yra numatyta laivų 
skaičių padidinti bent iki 30 laivų. Bent 
4 laivus norima įsigyti didelius, trans- 
atlantinius, kurie plaukios į užjūrio kraš- 
tus— Ameriką, su kuria prekyba nuolat 
auga, didėja. Tokiu būdu artimiausiu 
laiku ir užjūrių uostuose pasirodys lai- 
vai su Lietuvos trispalve vėliava ir Lie- 
tuvos jūrininkais. Taigi dabar Lietuvos 
jūros laivyno steigimas ir augimas įsta- 
tytas į tinkamas vėžes. 


Lietuvos drobės užsieniams 


Linai Lietuvos ūkyje seniau užėmė 
labai žymią vietą. Keleriais pokariniais 
metais užsieniuose linams, pakuioms Ir 
sėmenims buvo aukštos kainos. Lietuva 
už savo eksportuojamus linus iš užsie- 
nių kasmet gaudavo po 70—80 milijo- 
nų litų. Paskui kainos labai krito, ūkį- 
ninkai pradėjo mažinti linų pasėlių plo= 
tus ir tok u būdu pajamos iš linų labai 
sumažėjo, Pastaraisiais metais linų ūkis 
vėl pradėjo atsigauti. ŪUžsieniuose linų 
kainos šiek tiek pakilo. Ūkininkams jau 
apsimoka auginti linus. Tačiau linų eks- 
portas nėra labai pelninga užsienio pre- 
kyba. Yra ištirta, kad būtų daug pel- 
ningiau j užsienius parduoti ne linus, 
bet lininius audeklus ir verpalus. Tačiau 
iki šiol Lietuvoje buvo mažai apdirba- 
ma linų. Iš eksportuojamų kasmet apie 
18.C00 tonų linų, vietoje apdirbama tik- 
tai apie 3000 tonų. Taigi susirūpinta 
plėsti linų apdirbimą, kad būtų galima 
daugiau eksportuoti į užsienius drobių, 
o ne linų. Lietuviškiems drobiniams au- 
diniams yra visai nesunku rasti užsie- 
niuose rinkų. Tokių gaminių Lietuvoje 
nori pirkti Rumunijos, Vengrijos, Ispa- 
nijos, Pietų Amerikos ir kitų kraštų pir- 
kliai. Lietuvoje didžiausias audinių fa- 
brikas yra Plungėje. Jis ir gauna iš už- 
sienio didelius užsakymus. Dabar jis 
praplečiamas, įsigyjama naujų mašinų 
lininiams audin ans. Fabrikas dabar pra- 
dės plačiu mastu gaminti lininius au- 
deklus ir juos eksportuoti užsienin, Jei- 
gu šitas užsimojimas duos gerų vaisių, 
tai bus stengiamasi kuo daugiausia linų 
perdirbti į drobes ir verpalus ir juos 

eksportuoti. Toks linų perdirbimas pa- 
didintų Lietuvos eksporto sumas ir su- 
teiktų daug naujo darbo darbininkams. 


Ūkininkų Ir darbininkų draudi- 
mas nuo nelaimingų atsitikimų 


Šiemet vyriausybė įvedė eilę naujų 
įstaigų ir įstatymų ūkininkams ir žemės 
ukio darbininkams apsaugoti ir paremti 
nelaimių, ligų ir nelaimingų atsitikimų 
atvejais. Taigi sudarytas fordas, kurio 
lėšomis atlyginzma ūkininkams dalis 
nuostolių, kurias jiems padaro audros, 
ledai ir perkūnija. Jei ūkininkui audros, 
ledai, perkūnija sunaikina, padega, už- 
muša gyvulius, trobesius ar pasėlius, 
tai jam išmokama 70°/ padarytų nuo- 
stolių. Be to, mažesniuose miesteliuose 
buvo iki šiol labai mažai gydytojų. Ūki- 
ninkams tekdavo keliauti keliasdešimts 
kilc metrų pas gydytoją. Noredama kai- 
mui padėti, suteikti prieinaraą medici- 
nos pagalbą, vyriausybė pradėjo steigti 
sveikatos punktus kiekviename valsčiu- 
je. Punkte bus gydytojas, akušerė ir 
gailestingoji seselė. Punktus išlaikys 
vyriausybė, o valsčius parūpins jiems 
tiktai nemokamą patalpą ir kurą. Dabar 
jau įsteigta 200 punktų ir greitu laiku 
bus įsteigta dar 15) punktų. Punktų 
steigimą sutrukdė tiūkumas gydytojų ir 
akušerių, norinčių vykti į provinciją. 
Tuose sveikatos punktuose ūkininkai 
ir jų šeimos gauna medicinos pagalbą 
už visai nedidelį, valdžios nustatytą 
atlyginimą. Beturčiai gydomi visai ne- 
mokamai, Taigi esant šiems punktams, 
medicinos pagalba dabar yra prieinama 
visiems ūkininkams ir net visai betur- 
čiams. Toliau susirūpinta laukų darbi- 
ninkų draudimu nuo nelaimingų atsiti- 
kimų. Samdomi lauko darbininkai ir 
ūkininkai su savo šeimomis, jeigu bus 
sužeisti arba šiaip nelaimės ištikti dır- 
bant darbą žemės ūkyje ir jeigu dėl 
to trumpam arba ilgam laikui neteks 
darbingumo, vadinasi, negalės dirbti, 
tai gaus iš valstybės iždo lėšų pašal- 
pas arba pensijas, o kartu bus nemo- 
kamai gydomi. Zemės ūkio darbus 
dirbdami nukentėję ūkininkai, jų šeimų 
nariai ir samdomieji darbininkai, pagal 
jų nustatytą darbingumo procentą, gaus 
pašalpos iki dviejų trečdalių jų uždar- 
bio, kol negalės dirbti. Kurie neteks 
darbingumo ilgesniam laikui arba visam 
amžiui, tie gaus pensijas. Šį įstatymą 
ūkininkai ir laukų samdomieji darbinin- 
kai sutiko su dideliu pasitenkinimu., 


Kompostų gaminimo ir namų 
tvarkos palaikymo konkursai 

Jaunųjų Ūkininkų Ratelių Sąjunga 
norėdama paskatinti jaunuosius ūkinin- 
kus gaminti daugiau kompostų paskel- 
bė savo rateliams kompostų gaminimo 
konkursus, Labiau pasižymėję jaunieji 
ūkininkai kompostų gamyboje bus vė- 
liau premijuojami vaismedžiais ir vals- 
krūmiais. 

Taip pat toji pati Sąjunga paskelbė 
ir antrus namų švaros ir tvarkos pa- 
laikymo konkursus, kuriuose gali daly- 
vauti jaunosios ūkininkės nuo 14 metų 
amžiaus. Šie konkursai prasidės 1939 m. 
sausio 1 d. ir baigsis tais pačiais me- 
tais lapkričio 1 d. 

MŪSŲ KRAŠTE IR KITUR 


Ko Jie reikalauja 


Jau esame minėję, kad gruodžio 
mėnesio pradžioje turi įvykti Centrali- 
nės Organizacijų ir Ūkio Ratelių Drau- 
gijos atstovų suvažiavimas Varšuvoje, 
kurio metu turėjo būti aptarti svarbūs 
smulkiųjų ūkininkų reikalai. Dabar jau 
žinomi yra to suvažiavimo nutarimai, 
kurių svarbesniuosius suminėsime. Pir- 
miausia suvažiavimo atstovai reikalauja, 
kad vyriausybė panaikintų šiemet rug- 
piūčio 5 dieną išleistą parėdymą, ku- 
riuo remiantis imamas nuo miltų ir 
kruopų mokestis, Be to, reikalaujama, 
kad žydams būtų atimta teisė pardavi- 
nėti monopolio gaminiai ir pristatyti 
prekes valdinėms ir savivaldybių įstai- 
goms. Daugelis kalbėtojų pareiškė ne- 
pasitenkinimą vicepremiero paskelbtu 
15 metų investiciniu planu, kuriame že- 
mės ūkio reikalai yra mažai liečiami ir 
numatomi vykdyti tiktai trečiame plano 
etape, taigi po 6 metų. Atstovai reika- 
Jauna, kad žemės ūkio reikalai plane 
būtų pirmoje eilėje. Taipgi susirinku- 
sieji griežtai pasisakė prieš prievartą, 
kurią nori vartoti vyriausybė, steigdama 
bendrą žemės ūkio organiz>ciją. Prie- 
varta įkurta ūkininkų organizacija netu- 
rėsianti jokios reikšmės ir neatsieksianti 
savo tikslo. 


Už mašinas javai 


Neseniai įvyko tarp Lenkijos ir Vo- 
kietijos mainų prekybos susitarimas. 
Pagal tą susitarimą Lenkija pasižadėjo 
per 4 metus nupirkti Vokietijoje įvairių 
mašinų ir kitų techniškų įrengimų iš 
viso už 120 milijonų zlotų. Dar šiemet 
bus ataabenta iš Vokietijos įvairiu ma- 
šinų už 30 milijonų z'otų. Bet už šias 
visas mešinas Lenkija Vokietijai mokės 
ne pinigais, "bet javais. Už šiemet nu- 
pirktas mašinas Lenkija Vokietijon ga- 
lės išvežti apie 100 tūkstančių tonų 
javų, daugiausia rugių ir kviečių. 


Koki javai galima eksportuoti 


Užsienin prekę išvežti yra gana sun- 
ku. Pirmiausia sunku surasti pirklj, o 
vėliau sutinkama nemaža kliūčių, vežant 
per siena, nes reikalingas yra leidimas 
išvežti užsienin prekes ir užmokėti mui- 
tas. Be to, reikalinga, kad prekė ati- 
tiktų tam tikrus reikalavimus, Štai koki 
reikalavimai statomi eksportuojamiems 
javams. Prekybos ir Pramonės Ministe- 
ris išleido parėdymą, pagal kurį kvie- 
čiai, skirti eksportui, pirmiausia turi būti 
pakankamai sunkūs, būtent, 109 litrų 
(1 hektolitras) q'Ūdų turi sverti nema- 
žiau kaip 73 — 74 ką, o rugių hektolitras 
turi sverti 70-71 ką ir avižų nemažiau 
kaip 45 kg. Be to, javai turi būti pa- 
kankamai švarūs. Pašariniai miežiai ne- 
gali turėti daugiau kaip 5*/, įvairių ne- 
švarumų. Avižos negali turėti daugiau 
kaip 5*/, priernaišu, kitų javų grūdų ir 
nedaugiau kaip 3“/, minoralinių prie- 
maišų, nešvarumų (smėlio, žemės ir t.t.) 


Naujos kelių mokesčio normos 


Visiems, kurie turi nejudomą turtą 
arba kokią nors įmonę, reikia mokėti 

kelių mokestis. Tas mokestis imamas 
pagal turimo turto vertę. Šiemet rug- 
piūčio 5 dieną Finansų Ministeris nus- 
statė naujas šio mokesčio normas, ku- 
rias dabar paskelbė vyriausybės Ži- 
niose. Minėtame Finansų Ministerio pa- 
rėdyme nurodoma, kad šis kelių mo- 
kestis jvedamas kaip pastovus visiems 
nejudomo turto ir įmonių savininkams. 
Pirmiausia šį mokestį turės mokėti visi 
tie, kurie moka valstybinį žemės mo- 


JUOZAS SKAISGIRIS, 
naujas Lietuvos Žemės Ūkio Ministeris 


kestį ir kai kurie prekybos ir pramo- 
nės įmonių savininkai. Be to, šį kelių 
mokestį turės mokėti tie nejudomo tur- 
to savininkai, kurie iki šiol buvo nuo 
to mokesčio paliuosuoti. Įstatyme nu- 
rodyta, kiek galima to mokesčio skirti, 
Būtent, pasakyta, kad šis keliu moke- 
stis negali būti didesnis, kaip 75°/o val- 
stybinio žemės mokesčio, neskaitant 
jokių nuolaidų ir vadinamos progresijos. 


Kiek yra krikščionišku Ir žydiš- 
kų pramonės ir prekybos įmo- 
nių. 


Vykstant prieš žydiškai propogandai 
visoje Europoje, labai domisi ir Lenki- 
jos visuomenė, kiek, būtent, žydai yra 
įsigslėje valstybės pramonėje ir pre- 
kyboje. 

Tuo tikslu Vilniaus Pramonės ir Pre- 
kybos Rūmai padarė savo rajone pra- 
monės ir prekybos įmonių statistiką 
1937 m. pagal jų savininkų tikėjimus. 
Šioje statistikoje buvo paimti dėme-in 


tik Mozės ir krikščionių tikėjimai. Zi- 
noma, Mozės tikėjimui priklauso vien 
žydai, o krikščioniu — beveik vieni ka- 


talikai, daugiausia lenkai, 


Pagal šią statistiką 1937 m. Vilniaus 
vaivadijoje buvo iš viso 2.239 pramo- 
nės įmonės, iš kurių 1209 įmonės arba 
5*9/, priklausė žydams ir 1030 arba 
469/, visų įmonių priklausė krikščionims, 
daugiausia lenkams. Šioje vaivadijoie 
prekybos įmonių buvo iš viso 13.€91, 
kurių tarpe 8.468 įmonės arba 61,99/, 
visų įmonių buvo žydų rankose. 


Naugardėlio vaivadijoje krikščionims 
priklausė 1.0:0 arba 44,89/, visų pra- 
monės įmonių, o žydams — 1.197 arba 

52,29/,. Prekybos įmonių krikščionims 
priklausė 3.672 (34 89/,), o žydams 6.738 
(63,99/5). 

Batstogės vaivadijoje krikščionims 
priklausė 1574 (38,19/ ) pramonės jmo- 
nių, žydams — 2.450 (59.49/ ) pramonės 
įmonių. Prekybos įmonių krikščionys 
turėjo 8.154 (40,19/), žydai — 11.855 
(58,2%). 

Pagirio vaivadijoje buvo pramonės 
įmonių krikščionių rankose 857 (3“,67/4) 
ir žydų rankose 1.240 (57,:°⁄). Preky- 
bos įmonių krikščionys turėjo 3.381 
(31,57/,), o žydai — 7.183 (66,8*/4). 

Krikščioniškų įmonių nuošimtis nuo- 
lat, pamažu auga, o žydiškų mažėja. 


Parėdymas apie pieno rūšia- 
vimą pieninėse 


Iki šiol visoje Lenkijoje pieninėse 
pienas buvo  rūšiuojamas tik pa- 
gal jo riebumo nuošimtį ir pagal rie- 
balų vienetus buvo ūkininkams—staty- 


tojams sumokama už pieną. Todėl 
ūkininkai stengėsi laikyti ir įsigyti 
tokias karves, kurios duoda ne tiktai 


daug pieno, bet kurių piene esti dau- 
giau riebalų vienetų. Tokia pieno rūšia- 
vimo tvarka pieninėse visiškai neskatino 
pieno statytojų labiau susirūpinti 
pieno švarumu ir šviežumu. Iš tokio 
nešvaraus pieno būdavo sunku paga- 
minti aukštos kokybės sviestą ar sūrius. 

Tačiau greitai pradės veikti naujas 
parėdymas, kuris jpareigos visas pie- 
nines rūšiuoti pieną, pristatytą pieni- 
nėn, ne tiktai pagal riebumo nuošimtį, 
bet ir pagal švarumą, pagal rūgštumą 
ir t. t Atsižvelgiant į pieno riebumą, 
švarumą, rūgštumą ir t. t. pienas bus 
priskiriamas j I, II ar HI rūšį. 
O už vieną bus išmokama statytojams 
ne pagsl riebalų vienetus, kaip iki šiol 
buvo, bet pagal pieno rūšį. Pirma p'eno 
rūšis bus brang'ausie, o trečia pigiau- 


sia. Šio naujo parėdymo tikslas yra las, 
kad ūkininkai stengtųsi pagaminti ne 
tiktai daug ir riebaus pieno, bet kad 


tas pienas būtų švarus, sveikas ir kad 
iš jo būtų galima pagaminti aukščiau- 
sios rūšies pieno gaminius eksportui, 
Tada ūkininkai rūpinsis švariau karves 
užlaikyti ir geriau bei tikslingiau jas 
šerti, bet brangiau gaus už gerą pieną. 


Tuo tikslu žemės ūkio rūmai parū- 
pins kiekvienai didesnei pieninei spe- 
cialius instruktorius—šėrėjus. Sių in- 


struktorių t'kslas bus rūpintis pieno sta- 
tytoju instruktavimu karvių šėrimo ir 
priežiūros srityje. Toki instruktoriai bū- 
sią ateityje prie kiekvienos epygardinės 
pieninės. Tuo tarpu jie yra tik ten, kur 
ūkininkai yra susiračę į pavyzdingo kar- 
vių šėrimo ratelius arba kur juos buvo 
paskyrę žemės ūkio rūmai. 

Tokiu būdu norma pakelti ir pieno 
gaminių (sviesto, sūriu) kokybę, o kartu 
ir kainas už šiuos gaminius. 

Šis parėdymas kad ir nemalonus 
ūkininkams, bet galų gale jisai galės 
duoti gerų vaisių pieno ir gyvulių ūkio 
pagerinimui. Mūsų krašto ūkininkai dar 
labai mažai kreipia dėmesio į gyvulių 
ir pieno švarumą. 

Kodėl karvės nepaseina 


Karvių normaliam pieningumui palai- 
kyti ir išsivystyti turi milžiniškos reikš- 
mės kasmetinis jų apsiveršiavimas. 
Priešingu atveju, esant karvei bergž- 
džiai, jos pieningumas greit pradeda 
mažėti. Todėl šią taisyklę karvių ūkyje 
žino kiekvienas mūsų ūkininkas ir dėl 
to stengiasi, kad kiekviena jo karvė 
kasmet paseitų ir atvestų veršiuką. 

Tačiau labai dažnai pasitaiko, kad 
karvė nepaseina, neatsižvelgiant į tai, 
jog būna net kelius kartus vedžiojama 
prie buliaus. Mūsų ūkininkai, nežinoda- 
mi ir neištyrę, dėl kokių priežasčių 
karvė lieka bergždžia, dažniausia suver- 
čia visą kaltę buliui, kad jis esąs blo- 
gas, arba žmonių blogoms akims, kurios 
pakenkusios karvei ir pan. 

Iš tikrųjų gi karvių nepasėjimo prie- 
žasčių esama daugelio. Dažnai gali atsi- 
tikti, kad karvė blogai, nepakankamai 
ar vienašališkai, netikslingai šeriama, 
laikoma nuolat pririšta tamsiame tvar- 
te, visiškai neieško buliaus, o jei ir 
ieško, tai nepaseina. 

Taip pat karvės nevaisingumas“ gali 
pasireikšti dėl įvykusių atmainų jos ly- 
ties organuose (gimdoje ir makštyje), 
Taip pat gali būti ir bulius nevaisingas. 
Mūsų krašte buliai kergimo metu esti 
perdaug išalinti, nes per vieną dieną 
prileidžiama prie jų po kelias karves. 
Todėl jie dažnai gali nebejstengti ap- 
vaisinti kai kurių karvių. 

Bet dažniausiai karvių nevaisingumo 
priežastimi yra karvės gimdos ligos, ku- 
rios kyla dėl nuovalų užsilaikymo gim- 
doje. Nuovalos, tai yra, plėvės, kurios 
laiko vaisių (veršiuką) pritvirtinę prie 
gimdos sienelių karvės neštumo metu. 
Bet karvei apsiveršiavus, normeliai tos 
plėvės — nuovalos turi pačios, be keno 
nors pagalbos, atsiklijuoti ir iškristi, 
12-kosval.laikas tuojau poapsiveršiavimo 
yra karvės apsivalymo laikas. Tačiau ne 
retai pasitaiko ir taip, kad karvė per 
keletą dienų negali apsivalyti arba ir 
visai nuovelos iš jos gimdos neiškren- 
ta. Tada būtinai reikia pasikviesti vete- 
rinarijos gydytoją, kad nuovalas jis iš- 
imtų. Jeigu nuovalos pačios neiškrenta 
ir nieks jų neišima, tada jos pasilieka 
karvės gimdoje, tai reiškia ten, kur pir- 
ma buvo veršiukas. Nuovalos gimdoje 
pradeda pūti, atsiranda labai daug pū- 
lių. Tada iš karvės makšties eina baisi 
smarvė. Karvė pradeda sirgti, neėda, 
suliesėja, bet pagalios, po kelių mėne- 
sių pasveiksta ir vėl ilgainiui atsigano, 
bet jau dažniausia palieka nevaisinga, 
negali paseiti. 

Nuovalos pačios negali atsiklijuoti 
nuo gimdos senelių ir iškristi tada, kai 
esti gimdos raumenys nusilpę ir negali 
susitraukti, taigi negali ir nuovalų pa- 
šalinti. 

Jeigu nuovalos iš karvės makšties 
neiškrenta per 6val. po apsiveršiavimo, 
tai patartina karvei sugirdyti !/4 ką 
cukraus, ištirpinto !/a litro vasarošilčio 
virinto vandens. Cukrum girdymą reikia 
pakartoti dukart per dieną,“ geriausia 
supilti jį karvei gerklėn, kiek pakėlus 


jos galvą į viršų. Cukrus stiprina rau- 
menis ir padeda pašalinti nuovalas. 
Per tą laiką, kad būtų galima palaikyti 
švarumą, reikia karvės pauodegį nu- 
plauti 1—20/0 lizolio ar kreolino skiedi- 
niu su vandeniu (2 arbatiniai šaukšte- 
liai lizolio ar kreolino praskiesti 1 litr 
virinto vasarošilčio vandens). 

Jeigu vartojant aukščiau išvardintas 
priemones per 3 dienas nejvyktų kar- 
vės apsivalymas, tai reikia tojau pak- 
viesti veterinarijos gydytoją, kuris nuo- 
valas pašalins iš gimdos. Bet kam pa- 
vojinga mėginti pašalinti nuovalas, nes 
galima sukelti kraujotaką arba gangreną, 

Seniau būdavo patariama plauti 
29/4 lizolio skiediniu, jeigu nuovalos už- 
silaikydavo gimdoje. Tačiau dabar jau 
to nepatariama daryti, nes buvo įsiti- 
kinta, kad šis skiedinys nusėsta. ant 
gimdos dugnoir tik jąir jos susitrauki- 
mą labiau apsunkina. O tas susitrauki- 
mas yra būtinai reikalingas, kad ga- 
lima būtų pašalinti nuovalas ir susi- 
rinkusius gimdoje skysčius. 

Karvių nevaisingumo priežastimi gali 
būti taip pat įvairios apkrečiamos li- 
gos: gimdos džiova, karpuotoji makš- 
ties sloga ir užkrečiamasis karvių išsi- 
metimas. 


Karpuotji makšties sloga dažniausia 
puola telyčias. Šią ligą galima lengvai 
pažinti. Tik reikia, abiem rankom paė- 
mus, praskėsti į šalis makšties išorinės 
dalies kraštus (gėdos angos lūpas). Ta- 
da galima pamatyti išvidinę makšties 
gleivinę plėvelę, kuri esti visa nusėta 
mažomis karputėmis, lyg sagutėmis. 
Džiovą ir užkrečiamą karvių išsimetimą 
galėtų pažinti tik gydytojas. 

Tvartų nešvarumas sudaro labai pa- 
lankias sąlygas užkriečiamų ligų išsi- 
platinimui. Todėl svarbiausias ūkininkų 
kovos būdas su užkrečiamomis ligomis, 
o kartu svarbiausias karvių apsaugoji- 
mas nuo nevaisingumo yra gera tvartų 
ir pačių karvių priežiūra ir švaros pa- 
laikymas. Reikia tvartus gausiai ir re- 
guliariai kraikti, kad būtų sausa ir šva- 
ru. Sienas reikia bent du kartus per 
metus išbaltinti, o lovius ir ėdžias kas 
mėnuo išbaltinti, o kas savaitė išplauti 
2% sodo tirpiniu ir su šepečiu ištrinti. 

Kitų gydymo priemonių prieš pasi- 
reiškiantį karvių nevaisingumą patys 
ūkininkai neprivalo griebtis, nes tai gali 
atlikti tik veterinarijos gydytojas, pirma 
ištyręs šio nenormalumo priežastis. Ne 
visada ir gydytojui pavyksta sugrąžinti 
karvei prarastą vaisingumą. Tada tokia 
karvė. kad ir pieninga, reikia parduoti, 
nes jos pieningumas greitai sumažėja 
ir pagaliau visiškai užtrūksta. 


Gyvulių ligos dėl druskų stokos pašarę 


Statant mūrinį namą, reikalingos įvai- 


rios medžiagos: ir plytos, ir molis, ir 
geležis, ir medis ir daug kitų daiktų. 
Kai kurios nors svarbios medžiagos 
duodama per mažai, tada namas esti 


silpnas ir dažnai net suvirsta Tas pats 
yra ir su gyvulių kūnu. Jis irgi suda- 
rytas iš įvairių medžiagų. Vienas jų va- 
diname kaulais, kitas mėsa, riebalais 
ir t.t. Jeigu kurių nors medžiagų gy- 
vulys turi per mažai, jis esti menkas, 
nesveikas ir net visai gali dėl to pasi- 
baigti. Tas medžiagas naminiui gyvuliui 
parūpina ūkininkas. Jis duoda gyvuliui 
pašarą. Iš to pašaro gyvulys pasigami- 
na sau riebalus, mėsą, kaulus. Bet tik 
tada iš pašaro jis gali pasigaminti, kai 
pašare bus pakankamai tam tikslui rei- 
kalingų medžiagų. Jeigu, pavyzdžiui, pa- 
šare nėra baltymų, tai gyvulys iš tokio 
pašaro negali pasigaminti raumenų —mė- 
sos. Panašiai yra ir su kitomis medžia- 
gomis. Dėl to norint gyvulį gerai šerti, 
jam reikia duoti tokių pašarų, iš kurių 
jis galėtų pagaminti visas tas medžia 
gas, iš kurių yra sudarytas jo kūnas. 
Kiekvieno gyvulio kūnas sudarytas iš 
šių medžiagų: vandens, organinės ir ne- 
organinės medžiagos. Organinę medžia- 
gą sudaro: baltymai, riebalai, angliavan- 
deniai. Neorganinę medžiagą sudaro 
įvairios mineralinės druskos. Baltymų 
daugiausia yra raumenyse — mėsoje 
(mėsa--tai baltymai), piene, plaukuose. 


Riebalų randame visur: po oda, an 
žarnų ir t t Anglevandenių sutinkame 
nedidelį kiekį jaknose. Tai taip vadi- 
namas gikogenas — gyvulių krakmolas. 
Jo gyvulių kūne visuomet esti nedaug, 
nes kai tik susirenka daugiau, tuoj jis 
perdirbamas j riebalus, Iš mineralinių 
druskų sudaryti kaulai, kremzlės. Be to, 
jų yra kraujuje, smegenyse, naguose 
ir kitur. Nuo mineralinių druskų kaulai 
pasidaro kieti, tvirti. Pašalinus iš kau- 
lų mineralines druskas (pavyzdžiui, 
įmerkus kaulus į kokią nors rūgšti, ku- 
rioje ištirpsta mineralinės druskos), 
kaulai palieka visai minkšti, lankstūs, 
kaip kremzlės. Tada kauluose lieka tik- 
tai organinės medžiagos, kurios yra 
minkštos ir lanksčios. Mineralinių druskų 
kauluose yra apie 65—709/,. Be to, ne- 
maža mineralinių druskų yra dar tuose 
syvuose, kurie randasi žarnose, skilvyje 
ir kurie suvirškina, ištirpina pašarą. Jel- 
gu tų druskų pilve nebūna, tada paša- 
ras nesivirškina, neištirpsta ir gyvulys 
serga. 

Taigi matome, kad gyvuliui reika- 
lingas yra toks pašaras, kuriame būrų 
pakankamai jam 'reikalingų organinių 
ir neorganinių maisto medžiagų. Jau- 
nam, beaugančiam gyvuliui visos mi- 
nėtos medžiagos reikalingos kūno augi- 
mui. Reikalinga, kad didėtų, augtų kau- 
lai, mėsa, riebalai, kraujas. Bet ir suau- 
gusiam gyvuliui tos medžiagos reika- 

lingos, nes gyvame kūne, kaip veikian- 
čioje mašinoje, vyksta darbas: širdis 
plaka, kraujas po visą kūną vaikšto, 
pilvas dirba (virškina pašarą), gyvulys 
vaikšto, juda. Visiems čia minėtiems 
veiksmams reikalingos maisto medžia- 
gos, kurios tą gyvulio motorą varo, 
duoda jam jėgos, kaip automobilio mo- 
tore benzinas. Be to, gyvulio motoro 
dalys nuolat dilsta, susinešioja. Jas 
nuolat reikia keisti naujomis. Pavyzdžiui, 
kraujo dalelytė gana greit susivartoja 
ir dėl to ji reikia pakeisti nauja. Tos 
susinešiojusios, nudilusios kuno dale- 
lytės nuolat keičiamos naujomis, kurios 
pasidaro iš maisto medžiagų, iš pašaro. 
Dar reikia atsiminti, kad karvės gamina 
pieną, vištos deda kiaušinius, patelės 
ilgai nešioja savo viduriuose vaisių — 
veršiuką, kumeliuką, paršiuką. Pienas, 
kiaušinis, vaisius gali atsirasti, augti, 
didėti irgi tik tuo atveju, kai gy- 
vulys gauna pakankamai ir tinkamo 
pašaro. 


O kas gi su gyvuliu atsitinka, kal 
jis su pašarais negauna visų tų maisto 
medžiagų, kurių jam reikia arba gauna 
per mažai. Taigi tuomet gyvulys suser- 
ga. Jis pradeda negaluoti. Tie negala- 
vimai visaip pasireiškia. Labiausiai gy- 
vulys atjaučia mineralinių druskų stoką. 
Kai jų ilgesnį laiką negauna, tuojau gy- 
vulys pradeda sirguliuoti. Apie tas li- 
gas, kurios atsiranda dėl mineralinių 
aky stokos pašare, čia ir pakalbė- 
sime. 


Laižymo liga. Kai gyvulys negau- 
na pakankamai mineralinių druskų, tada 
jis pajunta jų trūkumą ir jam norisi 
kur nors tų druskų susirasti. Žodžiu, jj 
kankina troškulys, noras kaip nors pa- 
sisotinti tomis druskomis. Įvaiiūs gyvu- 
liai įvairiose vietose jų ieško. Pavyz- 
džiui, karvės pradeda laižyti ir krimsti 
virves, skudurus, diržus. Arkliai graužia 
ėdžias ir šlapius skudurus. Raguo- 
čiai laižo mėšlą, srutas, šlapią že- 
mę, medžio puvėsius. Ūkininkas, pama- 
tęs tokį gyvulį, dažnai galvoja, kad šis 
taip daro iš nuobodumo arba blogo 
įpratimo ir už tai gyvulį muša, varo 
į tvartą pririša trumpai prie ėdžios. 
Bet iš tikrųjų, tai gyvulys šitaip elgiasi 
ne iš nuobodumo arba blogo įpročio. 
Toks gyvulys yra nesveikas. Jis serga 
liga, kuri vadinama laižymo arba ne- 
ėdamų daiktų ėdimo liga. Serga jis dėl 
to, kad nepakankamai gauna minerali- 
nių druskų, būtent fosforinių, kalkinių 
ir kitų. Kai šių druskų gyvulys gauna 
nepakankamai, tai jis jų ir ieško kur 
nors. Šių druskų ne visuose pašaruose 
yra, O jeigu ir yra, tai vienuose dau- 
giau, o kituose mažiau. Pavyzdžiui, šla- 
pių pievų, raistų šiene tų druskų yra 
labai mažai. Jeigu gyvuliai šeriami vien 
tiktai tokiu šienu, tai jie greit suserga 
laižymo liga. Jeigu kiaulės penimos šu- 
tintomis bulvėmis, menkais pelais, o ypa- 
tingai blogai šeriamų arklių išmatomis, 
tai irgi suserga šia liga. Šia liga gyvu- 
liai suserga dažniausiai žiemą, kada jie 
gauna menką pašarą. Vasarą, ypač ga- 
nomi gyvuliai, ta liga neserga, nes su- 
randa sau tokios žolės, kurioje yra pa- 
kankamai tų druskų. Norint, kad ir žie- 


mą gyvuliai šia liga nesirgtų, reikia 
juos šerti bei penėti mineralinėmis drus- 
komis turtingais pašarais, būtent: dobi 
lais, runkeliais, morkomis, vikų, avižų 
ir peliuškų mišiniais, geru šienu, grū- 
dais, sėlenomis. Be to, gyvuliams rei- 
kia duoti kaulamilčių, fosforinės kal- 
cio druskos (pastewny fosforan wapnia), 
valgomos druskos, kreidos. Tada gyvu- 
liai niekuomet šia liga nesirgs. O su- 
sisgus gyvuliams šia liga, gydant irgi 
reikia duoti aukščiau minėtų druskų. 
Fosforinės kalcijaus druskos vienam 
sergančiam galvijui galima duoti po 15 
gramų du kartu per dieną, įmaišius į pa- 
šarus. Gyvulinė druska duodama gaba- 
lais į ėdžias, kurią gyvuliai laižo, kai 
jie tik nori. Šliomkreidės (kreda šlamo- 
wana) reikia duoti bent po šaukštą į pa- 
šarą. Gavęs šių druskų ir geresnį pa- 
šarą gyvulys tuojau pasveiks. 

Angliška liga, arba rachitas. Kai 
gyvulys pašare negauna pakankamai 
mineralinių druskų, tai jis be jų negali 
apsieiti. Tada jis vartoja tas druskas, 
kurios yra kūne. Tada gali dalis mine- 
ralinių druskų iš kaulų patekti j kraują, 
kur jos irgi labai reikalingos. Bet jau 
minėjome, kad kai iš kaulų pranyksta 
mineralinės druskos, tai kaulai pasidaro 
minkšti. Kai dėl druskų stokos sumink- 
štėja gyvulių kaulai, tai sakome, kad 
gyvulys susirgo angliška liga arba ra 
chitu. Šia liga dažniausiai suserga jau: 
ni gyvuliai ir vaisingos patelės. Mat, 
šie gyvuliai reikalauja-daug mineralinių 
druskų. Kaulai jų nuolat auga, storėja, 
ilgėja, taigi reikalauja medžiagos— mi- 
nėtų druskų, Neščios patelės, negauda- 
mos pašare savo vaisiui minėtų druskų, 
atiduoda druskas iš savo kuno, kaulų 
ir tada pačios suserga rachitu. Susirgę 
šia liga gyvuliai pasidaro labai nenor- 
malūs: sunkiai keliasi arba ir visai at- 
sikelti negali. Stovėdami dažnai keičia 
padėti, galūnių ir krūtinės keulai iš- 
krypsta, sugenda eisena, oda plcna, vir- 
škinimas labai blogas. Rachitizmu gy- 
vuliai gali :usirgti ir tuo atveju, kai 
pašaruose suranda pakankamą kiekį 
mineralinių druskų, bet neranda D vi- 
tamino. Apie tą ir kitus vitaminus ra- 
šėme praėjusiame „Ūkininko“ numery- 
je. Kai šio vitamino trūksta, tada gyvu- 
lys negali suvartoti, sunaudoti minera- 
linių druskų, nors jų pašare ir yra. Jis 
tada, kaip sakoma, nesugeba tų druskų 
prisisavinti. Dėl to norint gyvulius ap- 
saugoti nuo racnitizmo, reikia šerti to- 
kiu pašaru, kuriame yra D vitamino, 
apie ką jau esame pereitą kartą mi- 
nėję. Susirgus gyvuliams rachitu, reikia 
duoti jiems kaulamilčių, kreidos, fos fo- 
rinės kalciaus druskos, gyvulinės drus- 
kos, o jauniems veršiukams, paršiukams 
po 1—2 šaukštu žuvų taukų (trano) per 
dieną Ir šviežio, nevirinto pieno. Be to, 
šerti žaliais pašarais: runkeliais, mor- 
komis ir turtingais druskomis: dobilais, 
mišiniais, seradėlę, geru šienu. Gyvu- 
lius laikyti šviesiuose tvartuose ir, esant 
gražiasniam orui išleisti oran, kad kuo 
ilgiausiai būtų saulės šviesoje. Vitami- 
nas Diveikia tiktai saulės šviesoje. Tam- 
siame tvarte nuolat laikomas gyvulys 
vien tik dėl tamsumo sųserga rachi- 
tizmu. 


Osteomalacija, arba kaulų su- 
minkštėjimas irgi labai dažnai žiemos 
metu pasitaikanti liga. Ja dažniausiai 
suserga senesnės karvės ir ypač tos, 
kurios duoda daug pieno, bet yra blo- 
gai šeriamos. Be to osteomaliacija su- 
serga ir veršingos karvės, kai jos blo- 
gai šeriamos. Ryškiausias šios ligos po- 
žymis, tai yra karvės nenoras keltis. 
Karvė keliasi labai sunkiai ir nenori 
ilgiau stovėti. Po kiek laiko visai nesi- 
kelia. Ilgiau karvei pagulėjus, ant šonų 
atsiranda pregulos, ža'zdos nuo gulėji- 
mo. Pregulos, susisiekdamos su mėšlu, 
užsikrečia ir iš to išsivysto dažnai ne- 
pagydomos ligos. Dažaiausiai įvyksta 
kraujo užkrėtimas, nuo ko gyvulys la- 
bai greit krenta, nudvesia, Be to, atsi- 
randa vidurių pairimas, stoka apetito, 
kartais įvyksta kaulų lūžimai, kurie la- 
bai sunkiai pagija. Net ir lengvai sirg- 
damas, gyvulys esti silpnas, ne noriai 
vaikšto ir ėda, kartais laižo ir kramto 
neėdamus daiktus. Ligos priežastys tos 
pačios—stoka mineralinių druskų. Dėl 
to ir gydymas yra tokis pat, kaip ir 
sergant laižymo lig2, būtent: reikia duoti 
kaulamilčių po šaukštą 3 kertus per 
dieną arba aukščiau minėtos fosforinės 
kalciaus druskos po 15 gramų. Be to, 
reikia duoti kreidos, gyvulinės druskos, 
na ir gerą pašaros. Kol gyvulys guli 
pašaras turi būti lengvai virškinamas, 
kad viduriai nesukietėtų ir kad dėl to 
nesusirgtų įšputimu. Jeigu gyvulys ne- 
sikelia, tai kad pergulos neatsirastų jis 
reikia nors 1— 2 kartus per dieną per- 
versti ant kito šono, Atsiradus pragu- 
loms, jos reikia gydyti. Ypatingai reikia 
saugoti, kad neįvyktų kraujo užkrėti- 
mas. Dėl to žaizdos reikia plauti de- 
zinfekuojančiais vaistais ir aprišti, kad 
nesusiektų su mėšlu. Kraikti reikia la- 
bai gerai, švariais šiaudais. 

Matome, kad mineralinių druskų sto- 
ka pašare gyvuliams padaro daug ža- 
los, ypač jauniems, pieningiems ir neš- 
tiems gyvuliams. Dėl to žiemos metu 
ūkininkai turėtų labai tuo susirūointi, 
ypač tie, kurie šeria blogu pelkių šienų 
ir šiaudais. 


Age. J. J-kas 


ŪKININKAI, DĖMESIO! 
Jau išėjo iš spaudos 


iliustruotas 


Ūkininkų Aalendorius 


Reikalaukite „Aido“ Administraci- 
joje, lietuviškuose knygynuose ir 
kooperatyvuose. 


„Ūkininkų Kalendoriaus“ kaina vi- 
sur vienoda--tik 50 skat. 

Tarptautinės kovos su vėžiu 
savaitė 


Šiemet lapkričio mėnesį nuo 23 iki 
30 dienos visame kultūringame pasau- 
lyje buvo paskelbta kovos su vėžiu sa- 
vaitė. Prieš kokį 50 metų, kada vėžiui 
gydyti nebuvo jokių priemonių ir kada 
ši liga buvo laikoma visai nepagydo- 


ma, tada nebuvo ir kalbos apie kovą 
su vėžiu. 
Devynioliktojo amžiaus gale visi 
mokslai padarė didelę pažangą. 
1895 metais garsus mokslininkas 
fizikas Roentgen išrado naujus, iki 


tol nežinomus spindulius, kuriuos kiti 
pavadino Rentgeno spinduliais. Tie spin- 
+ duliai lengvai pereina per rūbą. per me- 
džio storoką sluoksnį ir per Žmogaus 
kūną. Rentgeno spindulius tik sulaiko 
kaulai ir įvairūs metalai, 

Trejais meta's vėliau, būtent, 1898 
m. M. Curie (skaityk Kiuri) surado naują 
elementą, kurį pavadino radu. Radas 
tuomi yra ypatingas, kad skleidžia ap- 
link save nematomus soindulius, kurie 
veikia netik žmogaus kūno paviršiu, bet 
pasiekia ir gilesnius kūno sluoksnius. 
Rentgeno ir rado spinduliai, kaip ma- 
tome, veikia panašiai. Be to, šie spin- 
duliai per ilgesnį laiką sunaikina tas 
kūno ląsteles ir audinius, kurie yra jau- 
niausi. Kadangi vėžio ląstelės ligonies 
kūne yra jaunesnės, todėl Rentge- 
no ir rado spinduliai pirmiausia naikina 
jas ir sustabdo vėžio augimą. 

Rentgeno ir rado spinduliai greitai 
buvo pritaikyti medicinoje. Rentgeno 
aparatai paolito visame pasaulyje. Gy- 
dytojai, neršviesdami ligonį, mato. ku- 
rioje vietoje yra liga, kuris organas yra 
nesveikas ir kur yra vėžys. Suradęs 
vėžį žmogaus kūne, jei dar nepervėlu, 
stengiasi jį išpiauti arba gydyti spin- 
duliais. 

Šiemet sueina 40 metų nuo genia- 
liškų išradimų. Daug žmonių išgelbėta 
nuo perankstyvos mirties, daugeliui 
prailginta dienos, sumažinta kentėjimai. 
Garbingiems  okslininkams statomi pa- 
minklai. Pradėta kova su vėžiu plečia- 
ma ir populiarinama. Steigiama tarp- 
tautiniai komitetai, parodos, organizuo- 
jama mokslininkų susivažiavimai, drau- 
gljos, daroma vėžio statistika, skelbia- 
mi gydymo rezultatai. Visa tai kartu 
dar nepašalino ir, galima sakyti, tik la- 
bai mažai sumažino vėžio pavojų. Dar 
galutinai nežinoma vėžio ligos priežas- 
tis, dar nevisuomet galima anksti pa- 
žinti vėžį, kada jis yra pagydomas. To- 
dėl šių laikų medicinsi skiriama dar 
didelė užduotis - išaiškinti vėžio ligos 
priežastis ir patobulinti aydymo prie- 
mones. Šioje srityje dirba tūkstančiai 
mokslininkų, tam reikalui skiriama mili- 
jonai dolerių. 

Dabar su vėžio liga kovoti galime 
tik dažniau kontroliuodami pas gydyto- 
jus savo sveikatą, ir pradėdami kuo 


anksčiausia gydytis. Kadangi gydymas 
brangiai atseina ir nevisiems yra priei- 
namas, todėl reikalinga, kad turtinges- 
nė visuomenės dalis paremta aukomis, 
kad galima būtų įsteigti neturtingiems 
gydytis ligonines. Visi turi suprasti, kad 
tik anksti pradėtas vėžio gydymas ir 
tai gydymas ne užkalbėjimais, bet me- 
diciniškas gydymas, gali daugelį išgy- 
dyti. 


Veido sužalojimai 


Sakoma, kad veidas yra žmogaus 

sielos veidrodis. Galima dar pridėti, 
kad veidas yra sveikatos rodiklis Žmo- 
gaus veidė atsispindi netik blogos ir 
geros mintys, bet kiekvienas džiaugsmas, 
liūdesys, pyktis ir skausmas. Kiekviena 
liga, liga dėl kurios žmogus daug ken- 
čia, pakeičia veido išraišką. Mažakrau- 
jo ir ilgos ligos nualinto ligonio veidas 
yra išblyškę:; karščiuojančio ligonies — 
paraudę veidai, sukepusics lūpos; ken- 
čiančio didelį skausmą veidas yra susi- 
raukęs. 
5! Ant veido odos dažnai atsiranda 
įvairių ligų išbėrimai: raupų, vėjo rau- 
py, vilkligės (džiovos, Lupus) sifilio ir 
kitų. Mušeikos veidas paprastai sudras- 
kytas ir turi daug žymių po užgijusių 
žaizdų. 

Daugiasia veidas sužalojamas įvai- 
riuose  nelaiminguose atsitikimuose ir 
muštynėse, užpuolus keršytojui. Veido 


sumušimai be žaizdų ir be kaulo sulau- 


žymo paprastai nepalieka žymiu. Akies 
sumušimas buku daiktu (kumščiu) gali 
visai sužaloti akj. Dažniau pasitaiko 
kraujo ušsiliejimas paakyje ir ant akies 
obuolio paviršiaus. Vienos akies sužalo- 
jimas aštriu daiktu geli visai sunaikinti 
ne tik tą atj, bet dažniausia duoda ir 
kitos akies uždegimą ir visišką neregė- 
jimą. Todėl, esant didesniam vienos 
akies sužalojimui, gydytojai pašalina tą 
akį, kad išvenaus kitos akies uždegimo. 

Nosies sumušimai dažnai pasitaiko 
su nosies kaulo sulaužymu ir did liu 
kraujo bėgimu iš nosies. Tuojau reikia 
paauldyti sumuštajį aukštyn galva ir 
dėti ant nosies šaltūs kompresus arba 
geriau leda, kol visai nustos bėcęs krau- 
jas. Tik visai sustabdžius kraują iš no- 
sies, galima nuprausti sumuštajį, ir jei 
nosis suplota ar sukreivinta. nuvežti pas 
gydytoja, kad sustatytų sulaužytus no- 
sies kaulus ir kremzles, 

Jei smūgis pataiko į apatinę žiauną, 
tai gali ja išnerti arba sulaužyti. Tšnė- 
rus apatinę žioung, žmogus negali jos 
pajudinti, negali burnos uždaryti ir lai- 
ko ja ušsižiojęs. 

iaunos sulaužymo ženklais yra: di- 
delis jos skaudėjimas, kraujo išsilieji- 
mas po oda ir svarbiausia, kaulo traš- 
kėjimas. kurį jaučia pats ligonis, judin- 
damas žiauną. Ligonį reikia nuvežti pas 
gydytoją, kad sustatytų sulūžusią žiauną 
ir apžiūrėtų dantis. Taip pat žiaunos lš- 
nėrimą patiems nelengva atitaisyti. 

Įvairios veido žaizdos, suduotos ašt- 

riais ir bukais prietaisais, paprastai labai 
kraujuoja. Jei žaizda užteršta nešvaru- 
mais ar žemėmis, reikia ją kuo greičiau- 
sia nuplauti švariu, šaltu, virintu vande- 
niu arba nušluostyti vata, suvilgyta šva- 
riu benzinu. Švarių žaizdų geriau visai 
niekuo neplauti. Patepti žaizdą jodina ir 
aprišti švaria marle. Jei iš žaizdos krau- 
jas smarkiai bėga, reikia ant ža'zdos 
uždėti storą sloksnį marlės, ir labai 
prispaudus, aprišti švariu bandažu arba 
švaria skepeta. 

Daug nelaukiant, reikia kuo greičiau- 
sia supiaustytąjį nuvežti pas gydytoją, 
kad susiūtų veido žaizdas. Nes tk su- 
siūtos žaizdos ir tai laiku susiūtos (iki 
6—8 val. po įvykio), greitai gija ir pa- 
lieka mažas žymes. 

Gana dažnai pasitaiko veido apšuti- 
nimai karštu vandeniu arba apdeginimai 
ugnimi gaisro metu. Dabar rečiau pasi- 
taiko veido apdeginimai pareku. 

Kai kurie, norėdami kuo labiausia at- 
keršyti savo priešui, užpila jiems akis 
ir veidą sieros rūgštimi (vitrioliu). 
Dažniausia taip keršyja moterys savo 
neištikimiems vyrams arba meilužiams. 
Sieros rūgštis išdegina akis ir apsmuki- 
na veidą. Tai yra viena biaurlausių ir 
baisiausių keršto priemonių. 

Veido sužalojimas ir subiaurojimas, 
padarytas keršto sumetimais, darąs 
žmogų netik invalidu, bet ir nepaken- 
čiamu draugystėje, yra teismo ypatingai 
aštriai baudžiamas. 

Ausies sužalojimai atsitinka dažniau- 
sia muštynėse, smarkiai sudavus ausin 
delnu, kumščiu ar kitu kokiu nors kie- 
tu daiktu. Gali būti sumušimai ir žaiz- 
dos netik ausies grybelio, bet taip pat 
dažnai trūksta ausies būgnelis. Trūkus 
ausies būgneliui, žmogus mažai girdi 
ta ausimi ir jaučia ausies viduje didelį 
paerzinimą. Tokiu atveju reikia kreip- 
tis pas gydytoją. 


Saugokitės per šventės 
pasigerti 
Kalėdų ilgos šventės, tai geriausia 
ir patogiausia proga jaunimui pasilinks- 


minti, smagiai praleidžiant laiką su- 
siėjimuose, šokant ar dainuojant. Ta- 
čiau ne visi randa pakankamai pasi- 


tenkinimo ir malonumo bendruose po- 
būviuose ir pokalb'uose bei dainuose, 
jeigu ten nėra degtinės, Šios rūšies 
jaunuoliai velija karčmoje ar pas save 


namie susirinkę pagirtuokliauti, negu 
kad pažaisti ar padainuoti. Kas išgeria 
su saiku ir iš to nebūna jokių blogų 


pasekmių, tai nieko tame labai blogo 
nėra, tik gaila pinigų. Bet kai geriama 
be saiko, o paskui mušamasi ir peiliais 
badomasi arba ant sniego patvoriuose 
voliojamasi, tai jau labai blogai. Tokie 
girtuokliai gali lengvai persišaldyti ir 
susirgti. Be to, jie papiktina biauriu 
savo elgesiu visus žmones. 

Tad visi stenkimės per šventes būti 
blaiviais Ic saugokime, kad mūsų arti- 
mieji nepasigertų. 

LAUKIAME ŠVENČIŲ 


Artinantis šventėms, kiekviena šeimi- 
ninkė iš anksto turi apgalvoti, ką darys 
ir kaip tvarkysis, kad ruošimasis šven- 
tėms perdaug jos nenuvargintų. 

Gerai bus, jei pirmas prieššventinis 
šeimininkės darbas bus sąžiningas pir- 
kics aptvarkymas. Pirmiausia reikia nu- 
imti nuo lubų voratinklius ir sausa šluo- 
te nubraukyti dulkes nuo sienų. Pas- 
kui numazgoti langus, kuriuos galima— 
baldus ir išplauti pirkios ir priemenės 
grindis. Numazgotus stalus ir staliukus 
užtiesti švariomis staltiesėmis. Pakeisti 
lovų šiaudus naujais ir duoti naujas 
paklodes ir užvalkalus. 

Aptvarkiusios pirkią, imsi ruošti 
valgius Kūčioms ir Kalėdoms. Cia pa- 
sirodys visas moterų sumanumas ir 
mokėjimas šeimininkauti. Zinoma, visos 
keps pyragus, ruoš silkes Kūčioms ir 
keps mėsą Kalėdoms, bet užtikrinu, kad 
ne visoms tas darbas gerai pasiseks. 

Kad retai gaminami valgiai gerai pa- 
sisektų, moterys turi viena kitai pa- 
dėti ir patarti. Vyresniosios, labiau pri- 
tyrusios šeimininkės, nesigailėkite savo 
išmėgintų „receptų“  jaunesniosioms. 
Tegul visos moka, tegul visos pratinasi 
gaminti valgius įvairiau, skaniau ir svei- 
kiau, 

Jau mūsų lietuviškas kaimas turi 
jaunų šeimininkių, kurios baigė lietuviš- 
kas pradžios mokyklas ir moka skaityti, 
Patarčiau, kai susirenkate kelios šeimi- 
ninkės „pakieminėti“, tai tegul viena, 
kuri geriausia skaito, paskaitys iš kny- 
gos ar iš laikraščių apie valgių gamini- 
mą. Tuojau ne viena prikiš: „Tai, ką 
čia skaitysi dar. Kaime prašmatnų valgių 
negaminame ir neturime iš ko gaminti“, 
Gerai žinau, iš ko ir kaip gaminate. 
O aš iš kaimo šeimininkių girdėjau to- 
kių posakių: „Tai šitie pyragai nepakilo 
ir kokie negardūs,tai mes suvalgysime, 
o svečiams pakepsiu kitų“. Vėl kita šei- 
mininkė vestuvėms kepė medaunyką, 
ot, taip pat sau iš atminties, na ir tu- 
rėjo sutrupinus atiduoti vištoms. Me- 
daunykas sudegė, buvo -kietas, smarkiai 
buvo justi sodas. 

Taigi šeimininkės kepa antrus ir tre- 
čius pyragus tik todėl, kad pirmieji ne- 
pasiseka. Jei būtų pesižiūrėta į knygą, 
tai ir vieno kepimo užtektų ir svečiams 
ir sau visoms šventėms. Tuo tarpu šei- 
minlnkė sugaišta daug laiko, sunaikina 
daug miltų ir kitų priedų, tik dėl savo 
apsileidimo. Jei nesate tikros, kaip gami- 
namas tas ar kitas valgis, pasiskaitykite 
iš knygų (kurių be abejo ne vieną turite) 
ar is kai kurių „Ūkininko“ numerių. 
Taigi šeimininkės ir jaunos merginos, 
Žiūrėkite, kad svečiams apsilankius ne- 
reikėtų raudonuoti dėl nepasisekusių 
Valgių. 

Kiekvienuose namuose prieš šventes 
yra tam tikras darbo įkarštis. Vyrai rū- 
Pinasi malkomis, gyvuliams pašaro ke- 
lioms dienoms, o moterys triusia na- 

muose. Čia moterys turi atminti dar 
vieną savo pareigą— nepamiršti vaikų. 

Suradusios trumpą valandėlę laiko, 
turi išmaudyti vaikus, duoti švarius ba!- 
tinėlius ir drabužiukus. Taip pat reikia 
žiūrėti, kad vaikai“ dažnai, be reikalo, 
nelakstytų kieman ir atgal. Ypač prieš 
šventes pirkiose, nuo dažno kūrenimo, 
esti labai šilta, tai įšilę vaikai, išbėgę 
kieman, gali peršalti ir kaip tik per 
šventes užuot poilsio ir linksmos nuo- 
taikos šeimoje, motutė turės slaugyti 
savo sunelį ar dukrelę. 

Nemažiau svarbu, kad vaikai, ypač 
per Kūčias, nepersivalgytų ir nesusirgtų. 
Ir čia motutė turi budėti ir nurodyti 
vaikams, kuriuos valgius po kurių ir kiek 
turi valgyti, kad nesusirgtų viduriais. 

Motutės ir jaunos šeimininkės, jei 
norite, kad spėtumete apsitvarkyti, tin- 
kamai ir laiku suruošti valgius, turite 
iš anksto apgalvoti, ką, kaip ir kada 
darysite. Tikslas bus pasiektas, jei visus 
darbus atliksite, perdaug nepervargsite, 
produktų nesugadinsite ir laiku valgius 
paduosite. 


Kūčių stalas 


sriubos 

žuvys, silkės 

. Mišrainės 

„ prėskučiai su aguonpieniu 
„ kisielius ir kompotas 

. Vaisiai 

Žuvų sriuba su miltų kukuliais 


Išvirti vandenyje prieskonius: svo- 
gūną, kelis pipirus su lapeliais, petruš- 
ką, morkvą, kopūstalspį. Kada daržovės 
suminkštės, įdėti šmotais supiaustytą, 
seniau pasūdytą žuvį ir virti pusę val. 
Išėmus žuvį rasalą galima valgyti su 
koše arba įleisti miltinių kukulių ir už- 
virinti. 

Džiovintų vaisių sriuba su kukuliais 


Išvirti vandenyje dž.ovintų vaisių su 
cukrumi ir įleisti kietai padarytų milti- 
nių kukuliukų («kleckučių), užvirinti. 


Raugintų kopūstų rasalo sriuba 


Nedideliame vandens kiekyje išvirti 
šiuos prieskonius: 1 burokėlį, 1 keptą 
svogūną, 2—3 džiovintas slyvas, 1 gry- 
bą, morkvę, 2 pipirus, lapelį. Kai dar- 
žovės išvirs, tai reikia jas išimti, o į puodą 
įpilti tiek kopūstų rasalo, kiek norime 
turėti sriubos. Kietai padaryti ruginių 
miltų kukulių ir, suleidus juos puodan, 
užvirinti, 


Žuvys ir silkės 


Virta žuvis su krienų padažu. 
Virtą žuvį padedame ant lėkštės. Pa- 
dažą darome šitaip: sutarkuotus krienus 
supilame į puodelį ir porą kartų užver- 
dame. Įdedame stiklinėn rūgščios grie- 
tinės, 1 šaukštelį miltų, išplakame ir su- 
pilame ant krienų. Atskirai išplakame 
1 trynį ir maišydamos pilame krienus. 


Žiūrėti, kad trynys nesuvirtų. Kiek pa- 
laikyti šiltoje vietoje, kad sutirštėtų, 
bet neužvirtų. Kada reikia valgyti, už- 
pilti ant žuvies ir paduoti. 


Kimštos silkės su įvynio]imu 


Išmirkytas silkes supiaustyti pusiau. 
Kamšalas daromas šitaip: sukapoti porą 
silkių pienių su keptu svogūnu. | tą ma- 
sę į mušti vieną kiaušinį, įdeti truputį pi- 
pirų ir smulkių pyrago sausainių tiek, 
kad pasidarytų košė. Tą košę kimšti 
į silkių puselių pilvelius, įvynioti tešlon 
ir kepti alyvoje. 


Keptos žuvys 


Valandą prieš kepimą, žuvį reikia 
pasūdyti ir apdėti piaustytais svogū- 
nais. Padarius skystą su kiaušiniu (kaip 
blynams) tešlą, imti po šmotą žuvies, 
pirma apvolioti miltais, paskui pavilgyti 
abu šonu tešloje ir dėti į labai karštą 
alyvą ir vartant iškepti. 


Grucė su grybų padažu 


Grucės košei tinka grybų padažas. 
Mažame vandens kiekyje išvirti kelius 
grybus su prieskoniais. Išvirtus grybus 
supiaustyti ir sudėti į vandenį, kuriame 
virė. Įdeti porą šaukštų geros, :ūgščios 
grietinės ir tuo padažu apipilti košę. 


Daržovių mišrainė 


Galima viename puode išvirti: (ne- 
suvirinti) bulvių, morkų ir pupelių (fa- 
solių). Atskirai išvirti kels raudonus 
burokėlius.. Šias virtas daržoves gra- 
žiai supiaustyti, taip pat supiaustyti 
1 -2 mirkytas silkes, įdėti raugintų ko- 
pūstų arba agurkų, įdėti druskos, pi- 
pirų ir apipilti alyvoje spirgintais svo- 
gūnais. Gerai išmaišyti ir paduoti valgyti. 


Kad būtų geri pyragai 


1. Miltai būti 
nešalti, 

2. Mielės šviežios, nesušalusios, iš- 
leistos tik šiltame (ne karštame) piene 
arba vandenyje. 

3. Kiaušiniai turi būti atskirame inde 
gerai suplakti su cukrumi ir druska. 
Cukrus greičiau ištirps, o nuo druskos 
kiaušiniai bus geltonesni. 

4, Senesnis sviestas turi būti gerai 
išplautas, ištirpytas ir tik šiltas pilamas 
j tešlą. Šviežio sviesto tirpyti nereikia, 
bet tiesiog įminkyti i tešlą. 

5. Norint pažinti, kokio karštumo yra 
prikūrenta krosnis, reikia saujelę rugi- 
nių miltų . paberti į krosnį. Jei miltai 
greitai sudega, sugruzdi, reiškia—kros- 
nis yra perkaršta, 

6. Neberti cukraus ant pyragų, nes 
jis krosnyje greitai apdegs. 

7. Jei pyragai krosnyje smarkiai 
geltonuoja, tai viršų pyragų pridengti 
baltu (ne laikraščio!) popieriu. 

8. Norint pažinti, ar pyragai iškepę, 
reikia plonai nudrožtą pagaliuką įsmeigti 


turi imami sausi ir 

į pyrago vidų. Jei, ištraukus, pagaliukas 
yra apsivėlęs tešla, tai — neiškepęs, 
jei pagaliukas sausas, reiškia, pyragas 
yra iškepęs. 


Viešnagėje Ir namie 


Visi nekantriai iaukia Kalėdų, nes 
tai ilgiausios visų metų šventės. Ne 
vienas sako: „Per Kalėdas pasilsėsiu, 
atlankysiu gimines, važiuosiu svečiuos- 
na“. Paprastai jau iš anksto nutariama tą 
ar kitą giminę ar kaimyną atlankyti. 

Pravartu bus keleta žodžių suminėti 
apie važiavimą į svečius. Jei esame 
kviesti, tai būtinai turime nuvažiuoti tą 
dieną ar valandą, kuriai kvietė. Elkimės 
svečiuose taip, kaip mes norėtume, 
kad svečiai elgtųsi pas mus. Važiuo- 
dami į svečius kur toliau, sveikiau bus 
vaikams, jei jų nesivešime su savim, 
bet paliksime namie. Šeimininkai la- 
biau bus patenkinti, kad atvažiavome 
be vaikų. Nusivežus vaiką, nagalėsime 
jo išlaikyti porą valandų prie stalo. 
Mūsų kalbos jo neįdomins ir vaikas 
pradės bėgioti, šūkauti. Motina turės 
nuolat jį ganyti, kad kas blogo neatsi- 
tiktų ir tuo pačiu sutrukdys kitiems ir 
sau malonią viešnagę. Taigi, jei turime 
su kuo vaikus palikti, geriau tegul jie 
žaidžia namie. 

Jei jau nėra išeities, reikia vaikas 
pasiimti, tai reikia, kad motutė ar vy- 
resnioji sesutė jį nupraustų ir aptvar- 
kytų. Iš anksto turi pamokyti, kaip rei- 
kia sveikintis su tetomis dėdėmis ir 
kaip reikia elgtis svečiuose. 

Sveikindamosi moterys, paprastai, bu- 
čiuojasi ir savo vaikus kamšo kad bu- 
čiuotų visoms tetoms ir dėdėms ran- 
kas. Jei jau moterys be bučiavimosi 
visai nemoka pasisveikinti, tai priimta 
yra, kad tik tos pačios šeimos moterys 
sveikindamosi gali bučiuotis. Visas ki- 
tas susirinkusias moteris užteks, jei pa- 
sveikinsime paduodamos ranką. 

Nesveikas šis sveikinimosi paprotys 
giliai įleidęs šaknis mūsų kaime, bet 
reikia pamažu jis naikinti. Motutės ge- 
rai padarys, jei savo vaikus pamokys, 
kad mažiau pažįstamus sveikintų, nu- 
siėmę kepures, galvos linktelėjimu. 

Ne visos gi moterys važiuos vieš- 
nagėn. Daugelis jų liks namie, rūpin- 
sis namų apyvoka ir daugiausia ilsėsis. 
Pailsėjusios moterys eis viešnagėn 
savo sodžiun, pas kaimynę. Tokia viėš- 
nagė tęsiasi paprastai kelias valandas. 
Ko ten neprikalbama, ko nesužinoma. 
Pasikalbėti, pasitarti reikia, bet pasi- 
taiko moterų su taip vadinamais „aš- 
triais liežuviais“, kurios išvanoja visos 
apylinkės žmones. Iš tokių viešnagių 
dažnai moterys pareina susipykusios. 

Moterys, duosiu jums vieną nau- 
dingą patarimą. Užuot daugelio kalbų, 
ar ne geriau bus, jei viena iš jūsų pas- 
kaitytų jums garsiai knygą ar laikr aštį. 
Ypač dabar, kada neturite nei skaityklų, 
nei draugijų. Nieks jums negali papa- 
sakoti kas dedasi mūsų krašte ir pla- 
čiame pasaulyje. 
nepasiduokite vyrams, kurie jus pra- 
lenkė knygų ir laikraščių skaityme. 

Jei skaitysite ir įdomausitės knygo- 
mis, tai bū:ite geresnės, praktiškesnės, 
sumaningesnės šeimininkės ir vyrai ne- 
vadins jūs nieko neišmanančiomis nemo- 
kšomis, bet skaitysis su jūsų nuomone. 

Taigi moterys į bendrą lietuviškų 
knygų ir laikraščių skaitymo darbą. 

M. C-ė. 


Kaip auginti jauni 
paršeliai 


Jauni paršeliai yra labai lepūs ir 
jautrūs. Jie yra silpni įvairioms blo- 
goms išorėms jtakoms. Dėl to jaunų 
paršelių daug nugaišta. Jeigu jų išsi- 
laiko 80 — 09/5, tai dar skaitoma nor- 
maliu reiškiniu, Tačiau dažnai iš 12 —- 15 
atvestų paršelių lieka gyvų ir užauga 
tik pusė, o kiti taip ir sunyksta, nu- 
dvesia. Toks dažnas mažų paršelių su- 
nykimas yra kenksmingas kiekvienam 
ūkininkui. Dėl to reikia surasti paršiukų 
gaišimo priežastys ir sąlygos,. kuriose 
jie gerai augtų. 

Daugiausia paršiukų nudvesia žie- 
mos metu. Kai kiaulė susilaukia par- 
šiukų vasarą, ji dažniausiai sugeba juos 
visus užauginti sveikus ir stiprius. Ta- 
čiau žiemą esti blogiau. Vasarą ji yra 
nevaržoma ir suranda sau ir paršiu- 
kams tokias sąlygas, kuriose viskas 
gerai vyksta. Tuo tarpu žiemą ūkinin- 
kas įvaro ją į vadinamą tvartą ir laiko 
ne taip, kaip reikėtų ir privalėtų, bet 
taip, kaip jam norisi. Kiaulė visurlieka 
kiaule — galvoja sau ūkininkas — ar 
jai duosi geresnes ar blogesnes sąly- 
gas vistiek išsilaikys kaip nors. Dėl to 
paprastai kiaulę ūkininkas patalpina 
blogiausian tvartan ir duoda menkiausį 
pašarą. Tačiau gera kiaulė galima išau- 
ginti tiktai gerose sąlygose, būtent, ge- 
rai ją šeriant ir laikant tinkamame 
tvarte. Geros sąlygos labiausiai reika- 
lingos jauniems paršiukams, be kurių 
jie nudvesia arba geriausiu atveju blo- 
gai išsivysto ir vėliau iš jų išauga men- 
kos kiaulės. 

Norint, kad pa:šeliai negaištų ir 
kad iš jų išaugtų geros kiaulės, reikia 
pasirūpinti -gero jiems patalpo ir tin- 
kamą pašarą. Pirmiausia tenka pakal- 
bėti apie kiaulides ir jų įrengimą. 

Kiaulidė, kurioje laikomi paršeliai, 
turi būti šilta, erdvi, šviesi, sausa ir 
gerai vėdinama. Kai šių sąlygų arba 
bent vienas iš jų kiaulidėje trūksta, 
paršeliai blogai auga ir vystosi. Pir- 
miausia jauniems paršiukams reikalinga 
šilima. Paršiukai yra labai lepūs, gal le- 
piausi iš visų stambesnių naminių gy- 
vulių. Be to, atsiradę paršiukai yra be- 
veik pliki, apaugę mažyčiais šereliais, 
kurie beveik visai nešildo. Dėl to, par- 
šeliai labai greit peršąla. Peršalę labai 
greit nusilpsta, pasidaro neatšparūs, 
įvairioms ligoms ir dėl to  nudvesia, 
Jeigu prisižiūrėtume tik ką atsiradusiems 
veršiukams arba ėriukams ir palygin- 
tume juos su tokio amžiaus paršiukais, 


kai esti daug geriau apaugę plaukais. 
Taigi jų „apsiaustai“ yra daug šiltesni, 


negu paršiukų. Betgi ėriukai ir veršiu- 
kai dažniausiai laikomi šiltesniuose tvar- 
tuose, negu paršiukai. Avims parenka 
labai šiltus tvartus ir juos labai šiltai 
aptaiso. Neblogai ūkininkas apžiūri ir 
karvides. Tuo tarpu kiaulidės esti šal- 
šalčiausios tamsiausios ir ankščiausios. 
Todėl pirmutinė sąlyga geros kiaulidės 
yra šilima. Ten, kur laikomi paršiukai, 
nuolat turi būti apie 10—120 šilimos. 
Priešingu atveju, jeigu kiaulidėje bus 
taip „šilta“, kad kiaulių atmatos nuo 
šalčio sukietės kaip kaulai, tai joje par- 
šiukai bus labai sunku užauginti. Antra 
sąlyga, tai šviesa. Dabar jau visiems 
pavyzdingiems gyvulių augintojams yra 
žinoma, kad šviesa yra lygiai reikalinga, 
kaip vanduo, pašaras arba šilima. Be 
to jaunieji gyvuliai visai blcgai auga, o 
dažniausiai jie suserga. Jau žinoma, 
kad tamsumoje kai kurie vitaminai 
visai neveikia. O be jų gyvu- 
liai suserga. Taigi saulės šviesa nema- 
žiau reikalinga, kaip ir šilima. Tuo tar- 
pu daugelis ūkininkų tvartų langus žie- 
mą užkemša šiaudais, kad būtų š Ičiau. 
Taigi žiemą langai turi būti atkišti ir 
dar padidinti, kad pro juos įeitų kuo dau- 
giausia šviesos. O kad neitų pro juos 
šaltis, tai reikia įdėti gerus stiklus ir 
juos žmoniškai apkituoti arba ir dvigu- 
bus įdėti. Esant šviesiam tvartui, par- 
šiukai esti linksmi, ėdrus ir judrūs, 
o tamsiame apsnūdę, mažai juda, dėl 
to ir apetito neturi, esti silpni. 

Be šilimos ir šviesos mažiems par- 
šiukams dar labai reikalingas yra tvarto 
sausumas. Drėgname tvarte jauni par- 
šiukai suserga reumatizmu, nes jie greit 
peršąla. Be to, drėgname tvarte laikomi 
paršiukai dažniausiai kosti, nes nuo 
drėgmės suserga įvairiomis kvėpavimo 
organų ligomis. Nuo to jie skursta, 
blogai auga ir dažnai gaišta. Dau- 
giausia drėgmės būna cementinicose 
tvartuose, kurių grindys yra padarytos 
iš cemento. Tokie tvartai jauniems par- 
šeliams yra labai kenksmingi, tai sta- 
čiai skerdykla, kurioje visi paršeliai pa- 
piaunami. Bet ir medinis tvartas gali 
būti drėgnas. Jeigu jo pametai menki, 
lubos kiauros, durys ir langai skylėti, 
tai ir drėgmės tokiame tvarte bus ne- 
mažai. Tokiame tvarte pirmiausia bus 
traukiamas, kas jauniems paršeliams la- 
biau kenkia, negu šaltis. (B. d.). 


Žemės ūkio gaminių kainos. 

